# УКАЗАНИЕ

**ЗА ПОПЪЛВАНЕ НА ЕДИННА ЕЛЕКТРОННА ОТЧЕТНА ФОРМА ЗА ОБЩИНСКИТЕ ЛЕЧЕБНИ ЗАВЕДЕНИЯ ЗА БОЛНИЧНА ПОМОЩ И КОМПЛЕКСНИТЕ ОНКОЛОГИЧНИ ЦЕНТРОВЕ**

Настоящият формуляр обединява в една отчетна форма всички регулярни отчети към МЗ, касаещи общи стойностни и натурални показатели на дейността на общинските лечебни заведение за болнична помощ и комплексните онкологични центрове. Той се попълва всяко тримесечие в сроковете определени в чл.42 от Наредба № 5 за утвърждаване на стандарти за финансова дейност, прилагани от държавните и общински лечебни заведения за болнична помощ и комплексните онкологични центрове (ДВ бр.51 от 18.6.2019).

**ОСНОВНИ ПРИНЦИПИ НА ПОПЪЛВАНЕ НА ФОРМУЛЯРА:**

1. Файловете са в Ms Excel формат и не следва да бъдат променяни, като формат и формуляр. Необходимо е да настроите Excel в режим Macro Security/Enable all macros.
2. Попълнените отчети се изпращат на посочен електронен адрес или се зареждан на посочен линк, но само при отсъствие на съобщение за грешка, при коя да е от предвидените във формуляра контроли и при наличие на верифициращ верността им електронен подпис на представляващия лечебното заведение за болнична помощ и на главния счетоводител.
3. Файловете се именуват и компресират по следния алгоритъм: YYYY-MM- ХХEIKEIKEIK, където: YYYY – година на крайната дата на отчета/програмата; ММ – месец на крайната дата на отчета/програмата; ХХ – 01 за междинен или предварителен годишен, 02 за окончателен годишен; EIKEIKEIK-ЕИК на лечебното заведение за болнична помощ (девет цифров).
4. Отключени за попълване са маркираните в синьо клетки на формулярите. Отключени за избор от падащо меню са маркираните със зелено клетки на формулярите. Останалите клетки се калкулират автоматично и не могат да бъдат променяни като стойности и/или алгоритъм.
5. Когато лечебното заведение не отчита стойности по предвиденият показател се вписва „0”.
6. Таблиците са разположени по листове, както следва: Лист „0“, Съдържа данни за лечебното заведение както и списък на таблиците с маркер за статусът им при попълване (в макета са заложени логически контроли за съответствие между показателите в различни таблици). От падащо меню се избира съответния ЕИК (или се изписва), аналогично се избира края на отчетния период, наименованията на таблиците се актуализират автоматично, съобразно избраните стойности.

8. В случай на несъответствие се изписва съобщение за грешка в предвидените контролни клетки. Формулата адресира алгоритъмът на търсеното съответствие и то лесно може да бъде проследено, съответно грешката да бъде коригирана.

**СПИСЪК НА ОТДЕЛНИТЕ ТАБЛИЦИ И ПОЯСНЕНИЕ ЗА ПОПЪЛВАНЕТО ИМ**

## Т01 ОТЧЕТ ЗА ФИНАНСОВОТО СЪСТОЯНИЕ КЪМ ДАТА

Формулярът диференцира индивидуалния счетоводен баланс на общинското лечебно заведение за болнична помощ и комплексните онкологични центрове. Попълват се текущите и нетекущи активи, текущи и нетекущи задължения, собствен капитал и финансов резултат.

## Т02 РЕКАПИТУЛАЦИЯ НА ЗАДЪЛЖЕНИЯТА КЪМ ДАТА

Попълват се нетекущите и текущи задължения по елементи, както и просрочените от тях задължения.

## Т03 СПРАВКА ЗА ПЕРСОНАЛА ОТ ДАТА ДО ДАТА

Попълват се разходите за възнаграждения по видове персонал, нает по трудови и извънтрудови правоотношения и броя на наетите лица по видове персонал. Средномесечните възнаграждения по видове персонал се изчисляват автоматично.

**Т04 МЕДИКОСТАТИСТИЧЕСКИ И ФИНАНСОВИ ПОКАЗАТЕЛИ ЗА ДЕЙНОСТТА ОТ ДАТА ДО ДАТА**

Показателите за дейността на общинските лечебни заведение за болнична помощ и комплексните онкологични центрове се попълват към датата на отчета. Посочва се броят на разкритите легла, в т.ч. интензивни, средномесечния брой легла, както и стойности по следните показатели – брой проведени леглодни, брой преминали болни, пренасочени към друго лечебно заведение за болнична помощ, брой изписани болни и брой умрели.

Във финансовите показатели се посочват приходите и разходите по елементи.

Клетките в бяло се калкулират автоматично и не могат да бъдат променяни като стойности и/или алгоритъм.